62020TJ0015_INF
A Törvényszék (hatodik tanács) 2021. június 30‑i ítélete – Skyliners kontra EUIPO – Sky (SKYLINERS)
(T‑15/20. sz. ügy)
„Európai uniós védjegy – Felszólalási eljárás – A SKYLINERS európai uniós szóvédjegy bejelentése – SKY korábbi európai uniós szóvédjegyek – Viszonylagos kizáró ok – A 207/2009 rendelet 8. cikke (1) bekezdésének b) pontja és 41. cikke (1) bekezdésének a) pontja (jelenleg az (EU) 2017/1001 rendelet 8. cikke (1) bekezdésének b) pontja és 46. cikke (1) bekezdésének a) pontja) – Felszólalás benyújtására vonatkozó jogosultság”
1.
Bírósági eljárás – Keresetlevél – Alaki követelmények – A felhozott jogalapok egyértelmű és pontos ismertetése – Rugalmas értelmezés
(lásd: 24. pont)
2.
Európai uniós védjegy – Jogorvoslati eljárás – Az EUIPO felszólalási osztályának határozata ellen benyújtott fellebbezés – A fellebbezési tanács által végzett vizsgálat – Terjedelem – A felszólalás alátámasztásául az e célból megszabott határidőn belül elő nem terjesztett tények és bizonyítékok – Figyelembevétel – A fellebbezési tanács mérlegelési jogköre
(207/2009 tanácsi rendelet, 46. cikk, (a) bekezdés, a) pont; 2868/95 bizottsági rendelet, 15. szabály, (2) bekezdés, h) pont, és 19. szabály, (1) és (2)bekezdés)
(lásd: 46. és 47. pont)
3.
Európai uniós védjegy – Az európai uniós védjegy meghatározása és megszerzése – Viszonylagos kizáró okok – Azonos vagy hasonló áruk, illetve szolgáltatások vonatkozásában lajstromozott azonos vagy hasonló korábbi védjegy jogosultja általi felszólalás – A korábbi védjeggyel való összetéveszthetőség – SKYLINERS és SKY szóvédjegyek
(207/2009 tanácsi rendelet, 8. cikk, (1) bekezdés, b) pont)
(lásd: 65., 81–86. pont)
4.
Európai uniós védjegy – Eljárási rendelkezések – A határozatok indokolása – A 2017/1001 rendelet 94. cikke (1) bekezdésének első mondata – Az EUMSZ 296. cikkével azonos hatály – A fellebbezési tanács hallgatólagos indokolása – Megengedhetőség – Feltételek
(EUMSZ 296. cikk; 2017/1001 európai parlamenti és tanácsi rendelet, 94. cikk, (1) bekezdés, első mondat)
(lásd: 75–78. pont)
Tárgy
Az EUIPO negyedik fellebbezési tanácsának a Sky és a Skyliners közötti felszólalási eljárással kapcsolatban 2019. október 29‑én hozott határozata (R 798/2018‑4. sz. ügy) ellen benyújtott kereset.
Rendelkező rész
1)
A Törvényszék az Európai Unió Szellemi Tulajdoni Hivatala (EUIPO) negyedik fellebbezési tanácsának 2019. október 29‑én hozott határozatát (R 798/2018‑4. sz. ügy) hatályon kívül helyezi.
2)
Az EUIPO és a Sky Ltd maguk viselik saját költségeiket, valamint közösen viselik a Skyliners GmbH részéről felmerült költségeket.